**ROMÂNIA**

**JUDEŢUL CLUJ**

**CONSILIUL JUDEŢEAN**

**H O T Ă R Â R E**

**privind aprobarea <LEGIS\_SELSTART>indicator<LEGIS\_SELEND>ilor tehnico-economici ai obiectivului de investiții**

**„Scară metalică exterioară pentru evacuare în caz de incendiu și instalații**

**interioare de detectare, semnalizare, alarmare incendiu”**

**la imobilul situat în Municipiul Cluj-Napoca, str. Actorului nr. 2A**

Consiliul Judeţean Cluj, întrunit în şedinţă ordinară;

Având în vedere Referatul de aprobare cu nr. 34847/2019la Proiectul de hotărâre privind aprobarea <LEGIS\_SELSTART>indicator<LEGIS\_SELEND>ilor tehnico-economici ai obiectivului de investiții „Scară metalică exterioară pentru evacuare în caz de incendiu și instalații interioare de detectare, semnalizare, alarmare incendiu” la imobilul situat în Municipiul Cluj-Napoca, str. Actorului nr. 2A, propus de Preşedintele Consiliului Judeţean Cluj, domnul Alin Tişe, însoţit de Rapoartele compartimentelor de resort din cadrul aparatului de specialitate al Consiliului Judeţean Cluj cu nr. 34847/2019 şi de Avizele Comisiilor de specialitate nr. 2, 3 și 5;

Ţinând cont de:

* adresa Directiei Generale de Asistență Socială și Protecția Copilului Cluj cu nr. 22492/2019, înregistrată la Consiliul Judeţean Cluj sub nr. 34847/2019;
* avizul Comisiei Tehnico-Economice cu nr. 15/2019

În conformitate cu prevederile:

* art. 173 alin. (1) lit. d) și alin. (5) lit. b), ale art. 287 lit. b) și ale art. 300 din Ordonanța de urgență a Guvernului nr. 57/2019 privind Codul Administrativ, cu completările ulterioare;
* art. 41, ale art. 42, ale art. 44 alin. (1) și ale art. 45 din Legea privind finanţele publice locale nr. 273/2006, cu modificările şi completările ulterioare;
* art. 6 alin. (2), ale art. 22 și ale art. 27 - 28 din Legea privind calitatea în construcții nr. 10/1995, republicată, cu modificările şi completările ulterioare;
* Hotărârii Guvernului nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare;

Fiind îndeplinite prevederile cuprinse la art. 182 alin. (4) coroborate cu ale art. 136 și art. 139 din Ordonanța de urgență a Guvernului nr. 57/2019 privind Codul Administrativ, cu completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul Administrativ, cu completările ulterioare;

**hotărăşte:**

**Art. 1.** Se aprobă indicatorii tehnico-economici ai obiectivului de investiții „Scară metalică exterioară pentru evacuare în caz de incendiu și instalații interioare de detectare, semnalizare, alarmare incendiu”la imobilul situat în Municipiul Cluj-Napoca, str. Actorului nr. 2A, cuprinşi în **anexa** care face parte integrantă din prezenta hotărâre.

**Art. 2.** Finanţarea obiectivului de investiţii prevăzut la art. 1 se face din fonduri alocate de la bugetul Județului Cluj.

**Art. 3.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe, Resurse Umane, Direcţia Dezvoltare şi Investiţii și Direcția Generală de Asistență Socială și Protecția Copilului Cluj.

**Art. 4.** Prezenta hotărâre se comunică prin intermediul secretarului judeţului, în termenul prevăzut de lege, Direcţiei Generale Buget-Finanţe, Resurse Umane; Direcţiei Dezvoltare şi Investiţii; Direcției Generale de Asistență Socială și Protecția Copilului Cluj, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet „www.cjcluj.ro".

**Contrasemnează:**

**p. PREŞEDINTE, SECRETAR AL JUDEŢULUI,**

**Alin Tișe Simona Gaci**

**Nr. 229 din 29 noiembrie 2019**

*Prezenta hotărâre a fost adoptată cu 32 voturi “pentru” și 2 consilieri județeni nu au votat, fiind astfel respectate prevederile legale privind majoritatea de voturi necesară. Din totalul celor 36 de consilieri judeţeni în funcţie și-au înregistrat prezența la ședință un număr de 34 de consilieri județeni.*